Здравейте! Миналото лято закупих имот в малък общински град. Съседът ми гледа пернати. Кокошки, патки, токачки, пуйки. Също е вързал и куче каракачанка на самата междусъседска ограда. Казах му няколко пъти да махне кучето. Тъй като къса мрежата, мирише и разнася косми в двора ми. Той отказа. На няколко пъти когато кучето скъса мрежата част от пилетата му се озоваваха е двора ми като нанасяха вреди по градината. Съседът не съобразява. Засега смятам да се обърна към общината. Моля за съвет какво още мога да предприема. Мисля, че отстоянието от 3 м. Важи и за моят случай. Не е нормално голямо куче да се хвърля по общата мрежа, а към 50 – 60 птици да са разположени на самата граница с моят имот. Последно гоних токачка, която беше прелетяла оградата. Благодаря ви предварително за съвета.




Отстояние от съсед.
===================

 

Съгласно чл. 50 от Закона за собствеността – собственикът на недвижим имот не може да извършва такива действия в своя имот, с които се създават пречки за използуването на съседния имот по-големи от обикновените. Въпросната разпоредба важи и за Вашия случай, като можете да се позовете на нея в сигнала до кмета.  

Друг вариант е да предявите иск по чл. 109 от Закона за собствеността пред местния районен съд, съгласно която разпоредба собственикът може да иска прекратяване на всяко неоснователно действие, което му пречи да упражнява своето право. Исковата молба и процесуалното представителство следва да бъдат осъществени от адвокат. 


Поздрави,  

адв. Николина Митова  

0898 303092




Той няма сгради. Пернатите са на открито , има един навес и това е… Разхождат се от другата страна на мрежата . Непосредственото разположение на животни е до общата ограда – тип мрежа. Това дали е нормално. ? Благодаря.




Здравейте, г-н Ангелов, 


в Закона за устройство на територията има изисквания относно сградите на допълващото застрояване, които следва да са на разстояние минимум 3 м. от съседния имот – в случая стопанската постройка, в която се отглеждат птиците. В този смисъл можете да подадете писмен сигнал до кмета на общината с искане за проверка на място и писмен отговор.


Поздрави,  

адв. Николина Митова  

0898 303092


